Jon «maddog» Hall i 2015. Han var president i organisasjonen fra 1995.  Foto: Camila Domingues (10. juli 2015)
**Linux International** (**LI**) var en internasjonal, ideell organisasjon som ble etablert i november 1994. Den hadde sin base i Amherst i Hillsborough County, New Hampshire, i USA.

Organisasjonens formål var å øke internasjonal aksept for fri og åpen programvare blant enkeltbrukere og organisasjoner. Den oppfordret programvareutviklere til å skrive eller portere programvare til Linux, og promoterte Linux blant kommersielle selskaper som et robust operativsystem med kvalitet.

Under messen *UniForum* i Dallas, Texas, i mars 1995 hadde LI kun *WorkGroup Solutions* og Red Hat Software som sponsorer. I 1998 var mengden av sponsorer vokst til å omfatte blant annet Intel Corporation, Sun Microsystems, Silicon Graphics (SGI), IBM Software Solutions og Adaptec. I 1999 sluttet Hewlett Packard seg til, og i 2001 sluttet også Egenera, Inc. Totalt hadde LI 17 IT-selskaper som sponsorer, mens 19 andre IT-selskaper, fire nasjonale organisasjoner og fem ideelle organisasjoner var tilsluttet LI.

Linux International ble grunnlagt av Patrick D'Cruze; siden 1995 ble den ledet av Jon «maddog» Hall (f. 1950). I ledelsen satt ellers Thomas Albright (sekretær), Julie Thornton (markedsdirektør) og Alan Fedder (skattmester).

Organisasjonen regnes nå som nedlagt. Den siste registrerte aktivitet var 1. juli 2014

Medlemmer
---------

### Sponsorer

I løpet av sin eksistens, tiltrakk Linux International seg 17 IT-selskaper som sponsorer: 

* *WorkGroup Solutions* og *Red Hat Software* (november 1994)
* *Caldera Systems* (august 1995)
* Compaq (oktober 1995)
* *VA Software* (januar 1997)
* *Tolis Group* (april 1997)
* Sun Microsystems (mai 1998)
* *Cyclades Corporation* (august 1998)
* *IBM Software Solutions* og *O'Reilly and Associates* (november 1998)
* *IDG World Expo* og SGI (desember 1998)
* Hewlett Packard (januar 1999)
* *Landmark Graphics Corporation* (mai 1999)
* *Magic Software Enterprises* (juni 1999)
* *MandrakeSoft* (april 2000)
* *Electric Bill Communications* (mars 2001).

### Andre IT-selskaper

19 andre IT-selskaper var tilsluttet organisasjonen, uten å være sponsorer:

* *Sebit, Ltd* (februar 1997)
* *Hard Data Ltd.* (juli 1998)
* *AbsoluteValue Software* (oktober 1998)
* *Land-5* (januar 1999)
* *Webcom Limited* (februar 1999)
* *EICON Networks* (mai 1999)
* *intraDAT GmbH* (august 1999)
* *Enterprise Linux Institute* (desember 1999)
* *TeamLinux Corporation* og *Comtrol Corp.* (mars 2000)
* *Steeleye Inc.* og *LogOn Technology Transfer GmbH* (april 2000)
* *No Starch Press* (juli 2000)
* *Egenera, Inc.* og *eFront* (februar 2001)
* *Agenda Computing* og *Scyld Computing Corporation* (mars 2001)
* *Institute for Software Advancement* og *Codeweavers, Inc.* (mai 2001).

### Nasjonale organisasjoner

Fire nasjonale organisasjoner var tilsluttet LI:

* LIVE (januar 2001)
* Linux Professionals Association of South Africa (mars 2001)
* Software Liberty Association of Taiwan (september 2001)
* AFUL (januar 2002)

### Ideelle organisasjoner

Fem idelle organisasjoner var tilsluttet LI:

* Software in the Public Interest (januar 1998)
* Linux Professional Institute (februar 1999)
* Free Standards Group (januar 2002)
* SAGE (februar 2002)
* USENIX

### Sun Microsystems

Operativsystemet OpenSolaris i 2007. Filsystemene ZFS og OpenZFS ble adoptert av Linuxkjernen.  Foto: Mnts (9. august 2007)
I mai 1998 ble Sun Microsystems tilsluttet Linux International. Sun Microsystems bidro samme år til å gi Linuxkjernen støtte for UltraSPARC IIi på deres Sun 5 og deretter Sun 10 arbeidsstasjoner.

I november 2005 lanserte Sun Microsystems filsystemet ZFS (*Zettabyte File System*) for operativsystemet Solaris. Det ble i utgangspunktet lisensiert under en åpen kildekodelisens, og integrert i Linuxkjernen. Oracle Corporation endret i 2010 lisensen til en proprietær lisens.

Grunnet lisensieringsproblemer er det ikke mulig å videreutvikle ZFS for Linuxkjernen. En rekke Linuxdistribusjoner har likevel hatt støtte for det. Eksempler er Arch Linux, Debian, Fedora, Gentoo, OpenSUSE, Red Hat Enterprise Linux, CentOS og Ubuntu. OpenZFS oppstod som en fork av ZFS i 2010, og støttes også av Linuxkjernen. Ubuntu 16.04 LTS («Xenial Xerus»), som ble lansert den 21. april 2016, gjør det mulig å installere OpenZFS som filsystem.

### Silicon Graphics (SGI)

Operativsystemet IRIX på arbeidsstasjonen SG1 Octane2. Linuxkjernen adopterte i 2003 filsystemet XFS fra IRIX.  Foto: Blake Patterson (7. mai 2016)
Den 4. desember 1998 ble Silicon Graphics (SGI) tilsluttet Linux International. I slutten av 2002 gikk selskapet med på å betale lønnen til lederen Jon Hall. Fruktene av dette samarbeidet var viktige bidrag til Linuxkjernen. Selskapet laget blant annet en patch til versjon 2.4.19 av Linuxkjernen som brøt grensen på 8 mikroprosessorer under flerprosessering; denne patchen støttet parallellkjøring av 64 stk Itanium-2 mikroprosessorer. SGI bidro også med sitt eget patch-tre utenfor Linuxkjernen for MIPS mikroprosessorer (arbeidsstasjonene SGI Octane/Octane II); i versjon 5.5 ble disse uavhengige patchene integrert i kjernen.

I desember 1994 lanserte SGI filsystemet XFS for versjon 5.3 av operativsystemet IRIX. Den 18. februar 2004 ble XFS innlemmet i versjon 2.4.25 av Linuxkjernen; den 18. desember 2003 ble filsystemet også innlemmet i versjon 2.6. Den 31. mars 2002 ble Gentoo Linux den første Linuxdistribusjonen som benyttet XFS som standard.

### Egenera, Inc.

Den 8. mai 2001 sluttet også Egenera, Inc. seg til Linux International. Dette er et selskap fra Marlboro i Massachusetts, som arbeider med internett og større datasentere. Produkter fra Egenera omfatter *BladeFrame*, en server for lagring av data, og *Processing Area Network* (PAN), et program som kan flytte arbeidsmengden fra en server til en annen server i et datanett.

Egenera, Inc. laget Linuxdistribusjonen Egenera Enterprise Linux, som var en optimalisert versjon av Red Hat Linux.

Referanser
----------

1. 1 2  *New Products* Linux Journal
2. ↑  «Who's Who at Linux International». Arkivert fra originalen 1. desember 2005. Besøkt 5. juni 2016.  «Arkivert kopi». Arkivert fra originalen 1. desember 2005. Besøkt 10. juni 2017.
3. ↑  «Linux International». Arkivert fra originalen 4. august 2015. Besøkt 28. februar 2014.
4. ↑  Linux International Sponsoring Corporate Members, li.org, 2001
5. ↑  Linux International Corporate Members, li.org, 2001
6. ↑  Linux International Country Affiliates, li.org, 2002
7. ↑  Linux International Nonprofit Members, li.org, 2002
8. ↑  Marjorie Richardson: Sun Joins Linux International, *Linux Gazette*, Issue 29, mai 1998
9. ↑  SUN Collaborates with Linux Community to make Linux Available for Ultrasparc Systems, ryt9.com, Press Release Local, Bankok, 9. desember 1998
10. ↑  Linux Now Available for Sun UltraSPARC Systems, hpcwire.com, 11. desember 1998
11. ↑  Sun Microsystems: Sun and Linux community offer Linux for UltraSPARC systems, itweb.co, 14. januar 1999
12. ↑  ZFS: The Last Word in Filesystems, Jeff Bonwick's blog, Oracle Corporation, 31. oktober 2005
13. 1 2  Ryan Paul: Uptake of native Linux ZFS port hampered by license conflict, arstechnica.com, 6. september 2009
14. ↑  Dustin Kirkland: ZFS Licensing and Linux, ubuntu.com, 18. februar 2016
15. 1 2  ZFS On Linux, Lawrence Livermore National Laboratory
16. ↑  Bryan Cantrill: Fork Yeah! The rise and Development of Illumos, slideshare.net, 8. desember 2011
17. ↑  Ubuntu 16.04 LTS arrives today complete with forbidden ZFS på The Register 21. april 2016)
18. ↑  «ZFS filesystem will be built into Ubuntu 16.04 LTS by default». *Ars Technica*.
19. ↑  Larabel, Michael. «Taking ZFS For A Test Drive On Ubuntu 16.04 LTS». *phoronix*. Phoronix Media. Besøkt 25. april 2016.
20. ↑  «How to install ubuntu mate onto single sdd with zfs as main fs». *Ubuntu MATE*. ubuntu-mate.community. Besøkt 25. april 2016.
21. ↑  SGI joins Linux International, linux.slashdot.org, 4. desember 1998
22. ↑  SGI joins linux international Arkivert 5. august 2021 hos Wayback Machine. linux-mips-org. 4. desember 1998
23. ↑  Can Linux help save SGI?, linux.com, 7. januar 2003
24. ↑  Michael Larabel: Years Late: Linux 5.5 To Offer Mainline Support For SGI's Octane MIPS Workstations, phoronix.com, 5. november 2019
25. ↑  Daniel Robbins (1. april 2002). «Common threads: Advanced filesystem implementor's guide, Part 10, Deploying XFS». *Developer Works*. IBM. Besøkt 8. mars 2017.
26. ↑  Egenera, Inc. Joins Linux International, li.org, 8. mai 2001
27. 1 2  Bill O'Brien: BladeFrame: The existential server, zdnet.com, 7. juni 2002

Eksterne lenker
---------------

Hjemmeside, arkivert av Wayback Machine 1. desember 2005